
PARLAMENTUL ROMÂNIEI

CAMERA DEPUTAŢILOR
Comisia pentru politică                economică, reformă şi privatizare

Bucureşti, 

Nr.21/  1049 /25.09.2003 

R  A  P  O  R  T

asupra proiectului de Lege pentru aprobarea Ordonanţei de urgenţă a  Guvernului  nr.208/2002 pentru modificarea şi completarea Legii nr.137/2002 privind unele măsuri pentru accelerarea privatizării 

 

În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată spre dezbatere şi avizare în fond, în procedură de urgenţă,  cu  proiectul de Lege pentru aprobarea Ordonanţei de urgenţă a Guvernului  nr. 208/2002 pentru modificarea şi completarea Legii nr.137/2002 privind unele măsuri pentru accelerarea privatizării, trimis cu adresa nr.725/ 24.12.2002.

             La întocmirea prezentului raport, Comisia a avut în vedere:

-    Avizul nr.1694/19.12.2002 al Consiliului Legislativ; 

-    Avizul nr.3116/06.12.2002 al Consiliului Economic şi Social; 

· Avizul nr.725/19.02.2003 al Comisiei juridice, de disciplină şi imunităţi;

· Avizul nr.60/20.02.2003 al Comisiei pentru buget, finanţe şi bănci.


Proiectul de Lege are ca obiect aprobarea Ordonanţei de urgenţă a Guvernului nr. 208/2002 pentru modificarea şi completarea Legii nr.137/2002 privind unele măsuri pentru accelerarea privatizării, în scopul perfecţionării procesului de privatizare prin mărirea gradului de transparenţă, reconsiderarea datoriilor societăţilor comerciale pentru sporirea atractivităţii ofertei de privatizare şi  îmbunătăţirea componentei sociale.

Reglementarea are un impact semnificativ în domeniul administrării participaţiilor statului prin instituirea metodei administrării speciale în perioada de privatizare.

Proiectul de Lege face parte din categoria legilor ordinare, potrivit prevederilor art. 74 alin.(2) din  Constituţie.

          Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege, în şedinţele din datele de 3 şi 17 septembrie 2003. 

  La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

a) Autorităţii pentru Privatizare şi Administrarea Participaţiilor Statului: 

· domnul vicepreşedinte Claudiu Seucan;

· domnul consilier Mihai Olariu;

· domnul director general Emil Haţegan
b) Ministerului Finanţelor Publice: 

· doamna consilier Doina Drăghici;

· doamna director general adjunct Gica Roşu.
                 c) Ministerului Muncii, Solidarităţii Sociale şi Familiei:

                               - doamna director Simona Bordeianu;

                               - doamna expert Cecilia Sebe

                   d) Agenţiei Naţionale pentru Ocuparea Forţei de Muncă

                               - domnul director general Eugen Preda

La lucrările Comisiei au fost prezenţi 28 deputaţi, din totalul de 30 membri ai Comisiei.
         În urma dezbaterii, Comisia propune, cu 23 voturi pentru, 5 voturi  împotrivă şi nici o abţinere, admiterea cu modificări a proiectului  de Lege pentru aprobarea Ordonanţei de urgenţă a Guvernului nr. 208/2002 pentru modificarea şi completarea Legii nr.137/2002 privind unele măsuri pentru accelerarea privatizării

I. Amendamente admise

În urma examinării acestui proiect de lege,  Comisia pentru politică economică, reformă şi privatizare, propune ca acesta să fie supus, spre dezbatere şi adoptare în plenul Camerei Deputaţilor cu următoarele amendamente:

Nr.

Crt.
                        Text iniţial 
Text propus de Comisie

Autorul amedamentului
Motivarea

propunerii   amendamentelor

0
1
2
3

1.
Articol  unic – “Se aprobă Ordonanţa de urgenţă a Guvernului nr.208/2002 pentru modificarea şi completarea Legii nr. 137/2002 privind unele măsuri pentru accelerarea privatizării. “
Articolul unic al Legii se modifică şi se completează cu sintagma: “cu următoarele modificări şi completări” şi devine:

“Art. I - Se aprobă Ordonanţa de urgenţă a Guvernului nr.208/2002 pentru modificarea şi completarea Legii nr. 137/2002 privind unele măsuri pentru accelerarea privatizării, cu următoarele modificări şi completări:”

Autor: deputat Lucia-Cornelia Lepădatu – PSD


Precizare necesară pentru respectarea normelor de tehnică legislativă.

2.
Art.I - Legea nr. 137/2002 privind unele măsuri pentru accelerarea privatizării, publicată în Monitorul Oficial al României, Partea I, nr. 215 din 28 martie 2002, se modifică şi se completează după cum urmează:

1.După articolul 9 se introduce articolul 9¹ cu următorul cuprins:
“Art. 9¹. – La societăţile comerciale a căror strategie de privatizarre a fost aprobată prin hotărâre a Guvernului, în situaţia în care ca urmare a aplicării prevederilor art.12, 15 şi 17 se modifică cota de participare la capitalul social prevăzută în strategia de privatizare, instituţia publică implicată este mandatată să vândă pachetul de acţiuni deţinut de stat aferent cotei de participare la capitalul social astfel modificate.”

2.După alineatul (1) al articolului 16 se introduc alineatele (1¹), (1²) şi (1³) cu următorul cuprins :

“(1¹) Pe perioada administrării speciale se instituie şi procedura de supraveghere financiară a societăţii comerciale de către instituţia publică implicată, constând în obligaţia societăţii comerciale de a efectua toate plăţile către creditorii bugetari, furnizorii de utilităţi, creditorii comerciali, după un grafic întocmit de aceasta şi administratorul special, în scopul reducerii gradului de îndatorare.

(1²) Toate acţiunile judiciare sau extrajudiciare pornite împotriva societăţii comerciale înainte sau după instituirea supravegherii financiare se suspendă pe perioada cuprinsă între data instituirii supravegherii financiare şi data încheierii contractului de vânzare cumpărare a pachetului de acţiuni, dar nu mai mult de 6 luni de la data instituirii supravegherii financiare.

(1³) Pe durata supravegherii financiare se suspendă orice termene de prescripţie a acţiunilor prevăzute la alin. (1²).”

3.După alineatul (6) al articolului 16 se introduce alineatul (7) cu următorul cuprins:
“(7) De la data transferului dreptului de proprietate asupra acţiunilor mandatul administratorilor societăţii comerciale, aleşi la propunerea instituţiei publice implicate, încetează de drept. Până la data ţinerii adunării generale a acţionarilor noul acţionar majoritar numeşte un administrator provizoriu.”

4.Alineatul (1) al articolului 17 va avea următorul cuprins:

“Art. 17. – (1) În termen de 30 de zile de la  solicitarea instituţiei publice implicate creanţele deţinute de Autoritatea pentru Valorificarea Activelor Bancare asupra societăţii comerciale ce urmează să se privatizeze se vor converti în acţiuni.”
nemodificat


3.
Art.I 

5. Litera c) a alineatului (1) al articolului 18 va avea următorul cuprins:

“c)scutirea la plată a majorărilor de întârziere şi a penalităţilor de orice fel aferente obligaţiilor bugetare datorate şi neachitate la data de 31 decembrie 2002, calculate până la data transferului dreptului de proprietate asupra acţiunilor, cuprinse în certificatele de obligaţii bugetare eliberate de creditorii bugetari.”
1. Art.I punctul 5.

Litera c) a alineatului (1) al articolului 18 se modifică şi  va avea următorul cuprins:

“c)scutirea la plată a dobânzilor  şi a penalităţilor de orice fel, aferente obligaţiilor bugetare datorate şi neachitate la data de 31 decembrie 2001, calculate până la data transferului dreptului de proprietate asupra acţiunilor, cuprinse în certificatele de obligaţii bugetare eliberate de creditorii bugetari.”

Autor: deputat Lucia-Cornelia Lepădatu – PSD


Preluat din  Ordonanţa  Guvernului  nr.8/2003 pentru simplificare legislativă şi eliminarea paralelismelor.

4.
Art.I

6. Alineatul (5) al articolului 18 va avea următorul cuprins:
“(5) Înlesnirile prevăzute la alin. (1), (2) şi (4) îşi pierd valabilitatea în situaţia în care nu s-a realizat transferul dreptului de proprietate asupra acţiunilor.”
nemodificat


5.
Art.I

7. Alineatul (6) al articolului 18 va avea următorul cuprins:
“(6) Înlesnirile la plată prevăzute la alin.(1), (2) şi (4) îşi pierd valabilitatea şi în situaţia în care societatea comercială nu îşi achită obligaţiile bugetare curente ale fiecărui an fiscal cu termene scadente începând cu data semnării contractului de vănzare-cumpărare de acţiuni. În cazul în care societatea comercială nu  achită  la scadenţă obligaţiile bugetare curente, poate efectua plata acestora în cel mult 90 de zile, împreună cu majorările de întârziere şi penalităţile de întârziere aferente, dar nu mai târziu de data de 20 decembrie a fiecărui an fiscal.”
Art.I

7. Alineatul (6) al articolului 18 se modifică şi va avea următorul cuprins: 

“(6) Înlesnirile la plată prevăzute la alin.(1), (2) şi (4) îşi pierd valabilitatea şi în situaţia în care societatea comercială nu îşi achită obligaţiile bugetare curente ale fiecărui an fiscal cu termene scadente începând cu data semnării contractului de vănzare-cumpărare de acţiuni. În cazul în care societatea comercială nu  achită  la scadenţă obligaţiile bugetare curente, poate efectua plata acestora în cel mult 90 de zile, împreună cu dobânzile şi penalităţile de întârziere aferente, dar nu mai târziu de data de 20 decembrie a fiecărui an fiscal. Pentru societăţile comerciale care au semnat contractul de vânzare-cumpărare de acţiuni după data intrării în vigoare a prezentei legi şi până la data de 31 decembrie 2002 şi pentru care ordinele comune de acordare a înlesnirilor  la plată s-au comunicat societăţilor după data de 1 decembrie 2002, obligaţiile bugetare cu termene  scadente după data semnării contractului de vânzare-cumpărare de acţiuni şi până la data de 31 decembrie 2002, împreună cu dobânzile şi penalităţile de întârziere aferente, se vor achita în 90 de zile de la data semnării ordinului comun.”

Autor: deputat Lucia-Cornelia Lepădatu – PSD


Preluat din  Ordonanţa  Guvernului  nr.8/2003 pentru simplificare legislativă şi eliminarea paralelismelor.



6.
Art.I

8. După alineatul (6) al articolului 18 se introduc alineatele (61) şi (6²) cu următorul cuprins:
“(61) Obligaţiile bugetare reprezentând impozite, taxe, contribuţii şi alte venituri bugetare împreună cu majorările de întârziere şi penalităţile de orice fel aferente, calculate şi datorate pe perioada cuprinsă între data de 1 ianuarie 2002 şi data semnării contractului de vânzare-cumpărare de acţiuni, altele decât cele care fac obiectul înlesnirilor la plată prevăzute la alin. (1), (2) şi (4), se achită conform prevederilor legale în vigoare.  

(6²) Majorările de întârziere şi penalităţile de întârziere, aferente obligaţiilor bugetatre restante la data de 31 decembrie 2002, datorate şi calculate de la data transferului dreptului de proprietate asupra acţiunilor până la data intrării în vigoare a ordinului comun al creditorilor bugetari şi al instituţiei publice implicate în procesul de privatizare se achită conform prevederilor legale în vigoare.”


Art.I

8. După alineatul (6) al articolului 18 se introduc alineatele (61) şi (6²) cu următorul cuprins:

“(61) Obligaţiile bugetare reprezentând impozite, taxe, contribuţii şi alte venituri bugetare împreună cu majorările de întârziere şi penalităţile de orice fel aferente, calculate şi datorate pe perioada cuprinsă între data de 1 ianuarie 2002 şi data semnării contractului de vânzare-cumpărare de acţiuni, altele decât cele care fac obiectul înlesnirilor la plată prevăzute la alin. (1), (2) şi (4), se achită conform prevederilor legale în vigoare. 

  (6²) Dobânzile şi penalităţile de întârziere, aferente obligaţiilor bugetatre restante la data de 31 decembrie 2001, datorate şi calculate de la data transferului dreptului de proprietate asupra acţiunilor până la data intrării în vigoare a ordinului comun al creditorilor bugetari şi al instituţiei publice implicate în procesul de privatizare, se achită conform prevederilor legale în vigoare.”

Autor: deputat Lucia-Cornelia Lepădatu – PSD


Preluat din  Ordonanţa  Guvernului  nr.8/2003 pentru simplificare legislativă şi eliminarea paralelismelor.

7.
Art. I

9. Alineatul (7) al articolului 18 va avea următorul cuprins:
“(7) Nerespectarea condiţiilor şi a termenelor în care s-au aprobat înlesnirile prevăzute la alin. (1), (2) şi (4) atrage anularea acestora, începerea sau continuarea, după caz, a executării silite pentru întreaga sumă neplătită şi obligaţia de plată a majorărilor de întârziere şi a penalităţilor de întârziere calculate de la data la care termenele şi/sau condiţiile nu au fost respectate.”

10. Alineatul (8) al articolului 18 va avea următorul cuprins:
“(8) Sumele care fac obiectul înlesnirilor potrivit alin. (1), (2) şi (4) sunt cele stabilite în certificatele de obligaţii bugetare eliberate conform prevederilor prezentei legi, pe baza actelor de control, de organele teritoriale ale Ministerului Finanţelor Publice, Ministerului Muncii şi Solidarităţii Sociale, Casei Naţionale de Asigurări de Sănătate şi de autorităţile administraţiei publice locale pentru  bugetele locale, precum şi notificările emise de instituţia publică implicată, actualizate până la data semnării contractului de vânzare-cumpărare de acţiuni.”

11. Alineatul (10) al articolului 18 va avea următorul cuprins:
“(10) Societăţilor comerciale la care au fost încheiate contracte de vânzare-cumpărare de acţiuni după data de 1 decembrie 2001, precum şi celor aflate în derularea procedurilor de privatizare la data intrării în vigoare a prezentei legi li se acordă înlesnirile la plată prevăzute în contractele de vânzare-cumpărare de acţiuni sau în actele normative prin care s-au aprobat strategiile de privatizare, respectiv eşalonarea obligaţiilor bugetare pe o perioadă de până la 5 ani, şi scutirea de la plată a majorărilor de întârziere şi a penalităţilor de orice fel.”
nemodificat


8.
Art.I

12. Alineatul (1)  al articolului 19 va avea următorul cuprins:
“Art. 19. – (1) În dosarul de prezentare instituţia publică implicată în privatizare, cu acordul Ministerului Industriei şi Resurselor şi al Ministerului Finanţelor  Publice, va cuprinde următoarele modalităţi de stingere a datoriilor de natură comercială pe care societatea ce urmează a fi privatizată le are faţă de furnizorii de utilităţi din subordinea Ministerului Industriei şi Resurselor:

     a) scutirea totală sau parţială de plată a contravalorii facturilor, inclusiv a majorărilor de tarif, neachitate la scadenţă până la 31 decembrie 2002. Diferenţa rămasă de plată în sarcina societăţii comerciale care se privatizează, precum şi alte obligaţii datorate şi neachitate la scadenţă după 1 ianuarie 2003 până la data transferului dreptului de proprietate asupra acţiunilor se eşalonează la plată pe o perioadă de 3 – 5 ani;

    b) scutirea de plată a penalităţilor aferente obligaţiilor datorate şi neachitate până la data de  31 decembrie 2002, calculate până la data  transferului dreptului de proprietate asupra acţiunilor;

    c) eşalonarea la plată a penalităţilor aferente obligaţiilor datorate şi neachitate la scadenţă după data de  1 ianuarie 2003, pe o perioadă de 3 – 5 ani.”

13. Alineatul (2) al articolului 19 va avea următorul cuprins:
“(2) Furnizorii de utilităţi, cu acordul Ministerului Industriei şi Resurselor, pot aproba şi conversia în acţiuni a datoriilor de natură comercială prevăzute la alin. (1), cumpărătorul din contractul de vânzare-cumpărare de acţiuni având drept de preferinţă la cumpărarea acţiunilor rezultate din conversie.”

14. După alineatul (2) al articolului 19 se introduc alineatele (3), (4), (5), (6) şi (7) cu următorul cuprins:
“(3) În baza acordului pentru aprobarea înlesnirilor la plată prevăzute la alin.(1), Ministerul Finanţelor  Publice poate acorda înlesniri similare cu cele prevăzute la alin. (1) lit. a) pentru obligaţiile datorate şi neachitate la bugetul de stat la data de 31 decembrie 2002 de către furnizorii de utilităţi.

(4) În situaţia în care furnizorii de utilităţi nu au obligaţii restante faţă de bugetul de stat la data de 31 decembrie 2002, Ministerul Finanţelor  Publice poate acorda înlesnirile prevăzute la alin.(3), pentru obligaţiile datorate şi neachitate bugetului de stat la data de 31 decembrie 2002 de regiile autonome, companiile naţionale, societăţile naţionale şi societăţile comerciale faţă de care furnizorii de utilităţi au obligaţii de plată rezultate din relaţii contractuale. Înlesnirile la plată se vor acorda la nivelul obligaţiilor datorate bugetului de stat la data de 31 decembrie 2002 actualizate cu eventualele plăţi efectuate până la data transferului dreptului de proprietate asupra acţiunilor, nedepăşindu-se cuantumul sumelor datorate către furnizorii de utilităţi, şi cuantumul sumelor datorate de furnizorii de utilităţi regiilor autonome, companiilor naţionale şi societăţilor naţionale.

(5) Societăţile comerciale care se privatizează şi care beneficiază de prevederile alin. (1)-(4) se stabilesc prin hotărâre a Guvernului.

(6) Înlesnirile la plată prevăzute la alin. (3) şi (4) se acordă prin ordin comun al conducătorului instituţiei publice implicate, al Ministerului Finanţelor  Publice şi al Ministerului Industriei şi Resurselor.

(7) De prevederile alin. (1)-(4) beneficiază şi societăţile comerciale în curs de privatizare stabilite în condiţiile alin.(5).”


Art.I punctele 12, 13 şi 14 se abrogă.

Autor: deputat Lucia-Cornelia Lepădatu – PSD

Preluat din  Ordonanţa  Guvernului  nr.8/2003 pentru simplificare legislativă şi eliminarea paralelismelor.



9.
Art. I

15. După articolul 40 se introduce articolul 40¹ cu următorul cuprins:

“Art. 40¹. – Cererile formulate de instituţia publică implicată în legătură cu calitatea de acţionar la societaţile comerciale aflate în portofoliul acesteia, cu procesul de privatizare, cu obligaţiile decurgând din contractele de vânzare-cumpărare de acţiuni, cu obligaţiile prevăzute de Ordonanţa de urgenţă a Guvernului nr. 88/1997, aprobată prin Legea nr.44/1998, cu modificările şi completările ulterioare, sau de prezenta lege, cu executarea hotărârilor judecătoreşti şi orice alte acte procedurale efectuate de şi pentru aceasta, sunt scutite de la plata taxelor judiciare de timbru şi a timbrului judiciar, cauţiuni şi orice alte taxe.”
nemodificat


10.


Art. I 

16. Alineatul (1) al articolului 41 va avea următorul cuprins:
“Art.41. – (1) Contractele de vânzare-cumpărare de acţiuni încheiate în cadrul procesului de privatizare de instituţia publică implicată constitiue titluri executorii fără îndeplinirea vreunei alte formalităţi, în cazul îndeplinirii de către cumpărători a obligaţiilor pecuniare asumate. Constituie titluri executorii fără îndeplinirea vreunei alte formalităţi şi contractele de garanţie reală mobiliară încheiate între instituţia publică implicată şi cumpărător. Pentru declanşarea procedurii de executare silită în baza titlurilor executorii prevăzute mai sus este suficientă depunerea la organele competente – executor judecătoresc, instanţa de executare şi alte asemenea – a unei copii a contractului de vânzare-cumpărare de acţiuni sau contractului de garanţie reală mobiliară încheiate în cadrul procesului de privatizare de instituţia publică implicată, purtând menţiunea  << conform cu originalul>> şi fără o prealabilă investire cu formulă executorie. ”
nemodificat




11.
17. După alineatul (2) al articolului 41 se introduce alineatul (3) cu următorul cuprins:

“(3) O dată cu înregistrarea ca acţionar a instituţiei publice implicate în condiţiile prevăzute la alin. (1) şi (2), mandatul administratorilor încetează de drept. Până la data ţinerii adunării generale a acţionarilor instituţia publică implicată numeşte un administrator provizoriu.”
nemodificat


12.
Art. I

“Art.47². – (1) Privatizarea societăţilor comerciale înfiinţate ca filiale ale unor societăţi comerciale cu capital majoritar de stat se va realiza de către instituţia publică  implicată, potrivit prevederilor prezentei legi şi ale Ordonanţei de urgenţă a Guvernului nr. 88/1997, aprobată prin Legea nr.44/1998, cu modificările şi completările ulterioare.

(2) Instituţia publică implicată poate acorda, după caz, mandat special reprezentanţilor săi în adunările generale ale acţionarilor societăţilor comerciale cu capital majoritar de stat, în vederea realizării de către acestea a privatizării societăţilor comerciale – filiale – la care deţin acţiuni.”
nemodificat


13.
Art.II. – Se instituie supravegherea financiară şi pentru societăţile comerciale aflate în administrare specială la data intrării în vigoare a prezentei ordonanţe de urgenţă.
nemodificat


14.
Articol nou.
După art.II din lege se introduce art.III, cu următorul cuprins:

“Art.III Legea nr.137/2002 privind unele măsuri pentru accelerarea privatizării, publicată în Monitorul Oficial al României, Partea I, nr.215 din 28 martie 2002, cu modificările şi completările ulterioare, se va republica în Oficial al României, Partea I, dându-se textelor o nouă numerotare.

Autor: deputat Lucia-Cornelia Lepădatu – PSD


Precizare necesară pentru respectarea normelor de tehnică legislativă

                                                         II. Amendamente respinse de Comisie

Nr.

crt.
Text iniţial
Amendamente propuse şi respinse de Comisie

Autorul amendamentului
a) Motivarea susţinerii

b) Motivarea respingerii

0
1
2
3


Art. I

18. După articolul 47 se introduc articolele 47¹ şi 47² cu următorul cuprins:

“Art.47¹. – Sunt exceptate de la prevederile Ordonanţei de urgenţă a Guvernului nr. 28/2002 privind valorile mobiliare, serviciile de investiţii financiare şi pieţele reglementate, aprobată cu modificări prin Legea nr. 525/2002, operaţiunile de majorare a capitalului social efectuate în conformitate cu prevederile prezentei legi şi ale Ordonanţei Guvernului nr. 25/2002 privind unele măsuri de urmărire a executării obligaţiilor asumate prin contractele de privatizare a societăţilor comerciale, aprobată cu modificări şi completări prin Legea nr. 506/2002.”
La art. I, punctul 18, art .471 se abrogă

Autor:  Deputat Emil Grigore Rădulescu


a) Legislaţia pieţei de capital nu trebuie modificată prin excepţii instituite de legislaţia privatizării.

b)  Reglementarea nu aduce atingere micilor acţionari.

                                          PREŞEDINTE,

                                Dan Radu RUŞANU   


                                                                              SECRETAR,  

                                                                                                                        Iuliu  VIDA
                                                                                                                                                                                             Consilier parlamentar,

                                     Doina Leonte

      Expert parlamentar,

         Olga Tutoveanu

